Diari Oficial de la Generalitat Valenciana


Sumari del DOGV 8347, del 26-07-2018 (2018/6952)

RESOLUCIÓ de 10 de juliol de 2018, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 37/17-EAE Alcalà de Xivert i 64/13-EAE Godella.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8347

Data del DOGV
:   26-07-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/6952


Data del document
:   10-07-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Alcalà de Xivert
    * Godella
    * impacte ambiental

RESOLUCIÓ de 10 de juliol de 2018, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 37/17-EAE Alcalà de Xivert i 64/13-EAE Godella. [2018/6952]  
De conformitat amb l'article 54.8 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, el qual estableix la publicació en el Diari Oficial de la Generalitat Valenciana de l'informe ambiental i territorial estratègic, resolc:  
  
Publicar en el Diari Oficial de la Generalitat Valenciana els informes ambientals i territorials estratègics corresponents als expedients 37/17-EAE Alcalà de Xivert i 64/13-EAE Godella.  
  
«Informe ambiental i territorial estratègic  
Tràmit: avaluació ambiental de la modificació puntual de l'article 4.12.7 de les normes urbanístiques del PGOU.  
Promotor: Ajuntament d'Alcalà de Xivert.  
Autoritat substantiva: Comissió Territorial d'Urbanisme de Castelló.  
  
Localització: terme municipal d'Alcalà de Xivert (Castelló).  
Expedient: 37-17- EAE  
  
La Comissió d'Avaluació Ambiental, en sessió realitzada el 28 de juny de 2018, va adoptar l'acord següent:  
Vista la proposta d'informe ambiental i territorial estratègic de la modificació puntual de l'article 4.12.7 de les normes urbanístiques del Pla general d'ordenació urbana (PGOU) d'Alcalà de Xivert, en els termes següents:  
En data 30 de juliol de 2017 té entrada en el Servei d'Avaluació Ambiental Estratègica, sol·licitud d'inici de l'avaluació ambiental de l'expedient de modificació puntual de l'article 4.12.7 de les normes urbanístiques del PGOU d'Alcalà de Xivert (Castelló), en els termes previstos en la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
1. Documentació aportada. El Servei Territorial d'Urbanisme de Castelló, remet còpia digital i en paper, de l'expedient de modificació puntual de l'article 4.12.7 de les normes urbanístiques del PGOU d'Alcalà de Xivert (Castelló), i sol·licita l'inici del procediment d'avaluació ambiental d'aquesta.  
La documentació presentada, de data de redacció febrer de 2017, consta de:  
- Document 1: document inicial estratègic (DIE): modificació puntual del Pla general d'Alcalà de Xivert ordenació detallada.  
- Document 2: document d'avanç de modificació puntual de les normes subsidiàries d'Alcalà de Xivert ordenació detallada.  
Analitzada la documentació presentada, en data 1 d'agost de 2017, es remet ofici a l'Ajuntament en què se sol·licita l'aclariment dels termes de la modificació, concretament, respecte a la definició i justificació dels criteris que han de regir la decisió municipal per a l'aplicació de la modificació proposada. En data 12 de desembre de 2017 es remet la informació sol·licitada.  
  
2. Model territorial vigent.  
2.1. Informació territorial. El municipi d'Alcalà de Xivert pertany a la comarca del Baix Maestrat, situat a la província de Castelló, dista 50 quilòmetres de la capital provincial. Comprén una superfície de 167,56 km², i la seua població, a 1 de gener de 2017, és de 6.796 habitants (dada INE). Limita pel nord amb Santa Magdalena de Polpís, a l'est amb el mar Mediterrani i Peníscola, al sud amb Torreblanca i Benlloc, i a l'oest amb Vilanova d'Alcolea, les Coves de Vinromà i la Salzadella. En l'extrem nord-est del terme es localitza el Parc Natural de la Serra d'Irta, que s'estén en els termes veïns de Santa Magdalena i Peníscola. Travessa el terme municipal, per la part central l'AP-7, l'N-340 i la línia de ferrocarril València-Barcelona.  
2.2. Planejament vigent. El planejament municipal vigent consisteix en un Pla general aprovat definitivament per la Comissió Territorial d'Urbanisme de Castelló en data 8 de juliol de 1998. Aquest Pla va ser avaluat ambientalment, i emesa declaració d'impacte ambiental (DIA) en data 13 de gener de 1998 (expedient 80-1995-AIA) i Resolució complementària el 29 de juny de 1998.  
  
3. Descripció de la proposta de modificació puntual  
3.2. Àmbit. La modificació plantejada afecta únicament la redacció de l'apartat 7 de l'article 4.12 de les normes urbanístiques del PGOU, que regula determinacions relatives a tot el sòl no urbanitzable comú RC.1, l'àmbit del qual es representa gràficament en color roig en la imatge:  
  
Classificació del sòl, en roig el SNUC RC.1:   
àmbit de la modificació  
  
  
3.1. Objecte i justificació. La modificació puntual de l'article 4.12.7 de les normes urbanístiques del PGOU d'Alcalà de Xivert té per únic objecte deixar a criteri de l'Ajuntament la fixació de l'ample necessari dels camins d'accés rodat a les activitats, usos i implantacions realitzades mitjançant declaració d'interés comunitari (DIC), sobre sòl no urbanitzable de règim comú RC.1, i deixar sense efecte la determinació recollida en l'article 4.12.7 que estableix un ample mínim de 6 metres. Es mantenen la resta de determinacions de l'article.  
  
La modificació es justifica en el necessari procés d'ajust de les determinacions de les normes urbanístiques d'un PGOU redactat fa 20 anys, a les noves circumstàncies exigides per la implantació d'activitats, dins del marc establit pel règim del sòl no urbanitzable comú, en el municipi.  
La modulació de l'ample dels camins «repercuteix també en la possible no afecció a tercers confrontants amb aquests camins. Amb les dificultats que la gestió d'obtenció dels sòls confrontants per a l'ampliació dels camins suposaria, tant per a l'Ajuntament per una necessitat de gestió per compravenda o expropiació, com per als qui pretenguen la instal·lació d'una activitat per als quals pot resultar inviable.»  
  
En resposta al requeriment realitzat el 01.08.2017 pel Servei d'Avaluació Ambiental Estratègica, l'Ajuntament d'Alcalà de Xivert remet informe dels seus serveis tècnics, en el qual es recullen les justificacions a les quals haurà d'atendre l'ordenació definitiva que es presente, i que són les següents:  
1. No és objecte de la modificació regular l'amplària dels camins amb caràcter general, per contra, l'objecte d'aquesta és regular aquesta determinació únicament en els supòsits d'implantació de construccions, usos o aprofitaments en sòl no urbanitzable de règim comú (SNU.RC-1), mitjançant declaració d'interés comunitari, a què es refereix l'article 4.12.7 de les normes urbanístiques del Pla general d'ordenació urbana.  
2. La proposta d'ordenació definitiva no suprimirà la determinació d'amplària deixant-la exempta de regulació mínima.  
3. Tenint en compte l'anterior, la proposta d'ordenació definitiva regularà l'ample mínim per a ajustar-lo a una amplària menor adequada a la realitat dels camins existents en el municipi, i que és comú en altres planejaments, sempre que amb aquesta amplària es garantisca prou la funcionalitat d'aquests, i en tot cas, l'amplària mínima per al pas dels vehicles d'emergència.  
4. Així mateix, la proposta d'ordenació definitiva pot preveure supòsits excepcionals d'amplària inferior a la mínima sempre que aquesta resulte suficient per a la intensitat del trànsit generada per la construcció, ús o aprofitament que es pretenga, mitjançant la seua justificació a través dels estudis pertinents, els quals podran preveure solucions alternatives (Ex: eixamplar determinats trams que faciliten la maniobra de vehicles en els casos en què coincidisquen a l'entrada i eixida de l'emplaçament).  
3.3. Alternatives. Es proposen 2 alternatives. S'exposa l'alternativa 0 i l'alternativa 1 que desenvolupa la modificació proposada.  
3.3.1. Alternativa 0. Manteniment de les NU del PGOU de 1998. Aquesta alternativa «implicaria la necessitat d'ampliar la majoria dels camins públics i privats que donaren accés a les activitats, i exigeix procediments d'expropiació dels terrenys confrontants i, en molts casos, costos de reposició d'elements preexistents. D'altra banda, l'adopció d'una major amplària a l'existent suposa també un fort impacte ambiental pels desmunts necessaris que es realitzarien amb l'eixample d'aquests camins.»  
3.3.2. Alternativa 1. Proposa modificar la redacció de l'article 4.12.7. Sòl no urbanitzable de règim comú de normativa general (RC.1) del PGOU d'Alcalà de Xivert. La modificació considera oportú deixar a criteri del consistori la necessitat de modular l'ample del camí que servisca d'accés a les activitats autoritzables, mitjançant DIC, en sòl no urbanitzable comú RC.1, en funció d'aquesta activitat i no obligar a un ample mínim de 6 metres a totes elles sense excepció.  
  
  
Article 4.12.7. Sòl no urbanitzable de règim comú de normativa general (RC.1)  
REDACCIÓ VIGENT REDACCIÓ PROPOSADA  
7. Mitjançant la seua declaració d'interés comunitari i a l'empara de l'art. 8.2 de la Llei sobre sòl no urbanitzable, en el sòl no urbanitzable de règim comú RC.1 podran establir-se les construccions, usos o aprofitaments següents:  
  
a) Activitats industrials i productives.  
  
b) Activitats turístiques, esportives, recreatives, d'oci i esplai i terciàries.  
  
c) Activitats terciàries i industrials d'especial importància, en les condicions regulades per l'art.20 de la Llei sobre sòl no urbanitzable de la Generalitat Valenciana.  
  
- Hauran de comptar amb accés rodat en condicions adequades per a l'ús a establir, pavimentat i amb ample mínim de 6 m, connectat a la xarxa viària executada i en servei. Comptaran, així mateix, amb sistema propi de depuració d'aigües, de característiques adaptades a l'efluent de l'ús a establir, degudament autoritzat. 7. Mitjançant la seua declaració d'interés comunitari i a l'empara de l'art. 8.2 de la Llei sobre sòl no urbanitzable, en el sòl no urbanitzable de règim comú RC.1 podran establir-se les construccions, usos o aprofitaments següents:  
  
a) Activitats industrials i productives.  
  
b) Activitats turístiques, esportives, recreatives, d'oci i esplai i terciàries.  
  
c) Activitats terciàries i industrials d'especial importància, en les condicions regulades per l'art.20 de la Llei sobre sòl no urbanitzable de la Generalitat Valenciana.  
  
- Hauran de comptar amb accés rodat en condicions adequades per a l'ús a establir, i amb ample adequat i característiques del ferm a determinar pels serveis tècnics de l'Ajuntament, connectat a la xarxa viària executada i en servei. Comptaran, així mateix, amb sistema propi de depuració d'aigües, de característiques adaptades a l'efluent de l'ús a establir, degudament autoritzat.  
  
  
4. Consultes realitzades  
Per part d'aquesta direcció general, com a òrgan ambiental, i conforme al que es disposa en l'article 51.1 de la LOTUP, la documentació presentada s'ha sotmés a consulta a les administracions següents perquè, si ho estimen oportú, formulen suggeriments:  
  
Data de Consulta Data d'Informe. ADMINISTRACIÓ PÚBLICA CONSULTADA  
- 27.06.2017 Direcció Territorial d'Habitatge, Obres Públiques i Vertebració del Territori.  
Servei Territorial d'Urbanisme de València. STU.  
27.12.2017 16.05.2018 Conselleria d'Habitatge, Obres Públiques i Vertebració del Territori.  
Subdirecció General d'Ordenació del Territori i Paisatge. PAISATGE.  
 19.01.2018 Conselleria d'Habitatge, Obres Públiques i Vertebració del Territori.  
Subdirecció General d'Ordenació del Territori i Paisatge. PATRICOVA  
 26.02.2018 Conselleria d'Habitatge, Obres Públiques i Vertebració del Territori.  
 Subdirecció General de Mobilitat.  
 - Presidència de la Generalitat. Agència de Seguretat i Resposta a les Emergències  
  
  
Els informes rebuts es publiquen en la web www.agroambient.gva.es/eae on es podrà consultar el contingut integre d'aquests  
  
  
5. Identificació i valoració de possibles efectes sobre el medi ambient  
Conforme al que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, la submissió al procediment d'avaluació ambiental i territorial ordinari o simplificat, en funció de la certitud de la determinació de l'existència d'efectes significatius sobre el medi ambient, amb consulta prèvia a les administracions públiques afectades a què es refereixen els articles 48.d i 51.1 de la LOTUP.  
  
5.1. Espais naturals protegits.  
En l'extrem nord-est del terme municipal es localitza el Parc Natural de la Serra d'Irta, declarat per Decret 108/2002, de 16 de juliol, del Consell; s'observa que part del sòl no urbanitzable comú objecte de la modificació es localitza en l'àmbit del Pla d'ordenació de recursos naturals (PORN) de la serra d'Irta, la zonificació del qual qualifica els terrenys com a àrees de predomini agrícola i àrees naturals. Les determinacions del PORN prevaldran, en tot cas, sobre les establides en el planejament urbanístic.  
5.2. Paisatge.  
De conformitat amb el que s'estableix en l'art. 6 de la Llei 5/2014, LOTUP, el paisatge s'integrarà en totes les polítiques sectorials que incidisquen en aquest i, en concret, en la planificació territorial i urbanística, i actuarà com a criteri condicionant en la implantació d'usos, activitats i infraestructures, la gestió i conservació d'espais naturals i la conservació i valoració d'espais culturals.  
El Servei d'Infraestructura Verda i Paisatge, en data 16 de maig de 2018, informa que, en principi, la reducció de l'ample dels camins localitzats en SNU comú, proposada per la modificació, és positiva per al paisatge. No obstant això, la normativa urbanística haurà de contindre criteris per a afavorir la seua integració paisatgística, amb la finalitat de no alterar el patró rural del territori en el qual s'assenten ni la seua percepció, respectarà la topografia i la vegetació del lloc, prohibirà l'ús de materials asfàltics, i adoptarà els criteris generals d'ordenació i integració paisatgística establits en l'article 8 de la LOTUP i en la Directriu 52 de l'Estratègia Territorial de la Comunitat Valenciana (ETCV), en la qual s'estableixen criteris paisatgístics per a la implantació de noves actuacions en el territori.  
L'informe conclou amb la indicació que es considera necessària la presentació d'una nova redacció de l'article, prèvia a la seua aprovació, en la qual s'incloguen condicionants que prevegen la integració paisatgística, en el disseny dels camins que hagen de ser ampliats.  
5.3. Risc d'inundació. PATRICOVA.  
El Servei d'Ordenació del Territori en data 19 de gener de 2018 informa que la modificació puntual de l'article 4.12.7 de les NU del PGOU d'Alcalà de Xivert no es troba afectada per perillositat d'inundació i és compatible amb les determinacions normatives del Pla d'acció territorial de caràcter sectorial sobre prevenció del risc d'inundació a la Comunitat Valenciana.  
5.4. Mobilitat.  
El 26 de febrer de 2018 el Servei de Planificació de la Direcció General d'Obres Públiques, Transports i Mobilitat informa que «malgrat la poca claredat en la documentació presentada i que no es fixa la proposta de les noves característiques dels camins, es dedueix que la modificació consisteix en la regulació dels amples dels camins de titularitat de l'Ajuntament d'Alcalà de Xivert. Aquesta proposta de modificació no afecta infraestructures públiques competència de la Generalitat i no són incompatibles amb la legislació sectorial vigent en la matèria d'aquest Servei.»  
«Aquest Servei de Planificació considera que de la modificació proposada, des del punt de vista de les infraestructures públiques de competència autonòmica, no es deriven efectes significatius sobre el medi ambient.»  
5.5. Urbanisme.  
El 27 de juny de 2017, el Servei Territorial d'Urbanisme de Castelló informa que la modificació «en afectar una determinació de l'ordenació estructural, l'aprovació definitiva serà autonòmica. A més, en aquest cas, i per aqueix motiu, l'òrgan ambiental continua sent la Comissió d'Avaluació Ambiental, i no l'Ajuntament.»  
Conclou l'informe indicant que «vist el contingut de la modificació, en aquesta fase de la tramitació, i en relació amb el tràmit ambiental, aquest Servei Territorial d'Urbanisme no té objecció a efectuar.»  
  
5.6. Anàlisi i valoració.  
La proposta té per únic objecte deixar a criteri de l'Ajuntament la fixació de l'ample necessari dels camins d'accés rodat a les activitats, usos i implantacions realitzades mitjançant declaració d'interés comunitari (DIC), sobre sòl no urbanitzable de règim comú RC.1, i deixar sense efecte la determinació recollida en l'article 4.12.7 que estableix un ample mínim de 6 metres. Es mantenen la resta de determinacions de l'article.  
- Diagnòstic de la situació actual del medi.  
L'àmbit territorial sobre el qual incideix la modificació proposada comprén els terrenys de topografia plana i de vessants suaus, als quals el PGOU classifica com a sòl no urbanitzable comú, per destinar-se a l'explotació agrícola, fonamentalment de cultius de secà que caracteritzen significativament el seu paisatge. La fisiografia d'aquest àmbit determina que sobre ell es localitzen els principals elements de drenatge territorial, amb la seua vegetació natural associada, i les infraestructures de comunicacions de rellevància comunitària.  
- Alternativa plantejada en el document inicial estratègic.  
Aquest informe ambiental i territorial estratègic (IATE) es realitza sobre la base de la informació continguda en el document inicial estratègic i avanç de la modificació presentats, redactats al febrer de 2017; la informació aclaridora dels serveis tècnics de l'Ajuntament i els informes sectorials emesos.  
- Aspectes fonamentals de la modificació puntual.  
La proposta se centra a deixar sense efecte una regulació que amb caràcter de mínim fixa la normativa urbanística del pla per a les vies que donen accés rodat a les instal·lacions autoritzades mitjançant DIC.  
- Anàlisi i valoració de la proposta.  
Analitzada l'alternativa proposada atenent la documentació presentada i els informes emesos, s'observa que la proposta de modificació puntual no tindrà incidència significativa en el model territorial del municipi, no produirà increment significatiu en el consum de recursos; no suposa afecció sobre elements del patrimoni natural, ni presenta afecció per risc d'inundació. Respecte a la incertesa dels efectes de la modificació sobre el patrimoni cultural, aquesta haurà de valorar-se, si escau, en l'expedient de tramitació d'execució dels vials.  
  
En tot cas es considera positiva la modificació, ja que proposa una reducció de l'ample dels camins (accés a instal·lacions autoritzades mitjançant DIC) en SNU, sempre que es garantisca prou la funcionalitat d'aquests, i en tot cas, l'amplària mínima per al pas dels vehicles d'emergència.  
Així mateix, la modificació es considera positiva per al paisatge del terme municipal, no obstant això, s'atendrà el requeriment realitzat pel Servei d'Infraestructura Verda i Paisatge en el seu informe de data 16.05.2018, i en la redacció de l'article s'inclouran condicionants concrets aplicables al disseny dels camins, que garantisquen la seua integració en el paisatge circumdant. S'obtindrà un nou pronunciament d'aquest servei sobre aquest tema.  
  
6. Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que es preveu en la legislació d'avaluació ambiental.  
  
7. Proposta d'acord  
Segons estableix l'article 51.2.b de la LOTUP, d'acord amb els criteris de l'annex VIII d'aquesta llei, la modificació puntual de l'article 4.12.7 de les normes urbanístiques del Pla general d'ordenació urbana d'Alcalà de Xivert, no influeix en altres plans o programes; no té incidència en el model territorial vigent en el municipi, no afecta elements del patrimoni natural, incideix positivament en el manteniment de les condicions del sòl no urbanitzable comú del municipi.  
  
Respecto al patrimoni cultural, s'analitzarà de forma particular, en cada cas, la seua possible afecció; i amb la introducció de criteris d'integració paisatgística en la nova redacció de l'articulat es garantirà la no afecció al paisatge.  
Per això, tenint en consideració els informes emesos i l'avaluació realitzada, es pot concloure que el procediment d'avaluació ambiental simplificada és suficient per a determinar que la proposta de modificació puntual de l'article 4.12.7 de les normes urbanístiques del Pla general d'ordenació urbana d'Alcalà de Xivert no presenta efectes significatius sobre el medi ambient.  
D'acord amb el que s'ha exposat, es resol emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del PGOU d'Alcalà de Xivert (Castelló), d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la seua tramitació d'acord amb la seua normativa sectorial.  
Prèviament a l'aprovació definitiva:  
1. Se sol·licitarà informe del Servei d'Infraestructura Verda i Paisatge, una vegada s'haja incorporat en la redacció de l'articulat de les NU, els condicionants de disseny requerits en l'informe de 16 de maig de 2018.  
2. En la redacció definitiva de la modificació s'incorporaran els condicionants exposats pels serveis tècnics de l'Ajuntament en l'informe de data 12 de desembre de 2017.  
  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'ha procedit a l'aprovació de la modificació puntual del PGOU d'Alcalà de Xivert (Castelló) en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica.  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb el que es disposa en l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat a l'efecte d'avaluació ambiental estratègica (plans i programes).  
A la vista del que s'ha exposat, la Comissió d'Avaluació Ambiental, acorda emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual de l'article 4.12.7 de les normes urbanístiques del Pla general d'ordenació urbana (PGOU) d'Alcalà de Xivert, per considerar que no té efectes significatius en el medi ambient, amb el compliment de les determinacions que s'inclouen en l'informe esmentat.  
Notificar a les persones interessades que contra la present resolució, per no ser un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que es notifica perquè se'n prenga coneixement i als efectes oportuns.  
El que se certifica abans de l'aprovació de l'acta corresponent i a reserva dels termes precisos que se'n deriven, conformement ho autoritza l'article 18.2 de la Llei 40/2015, d'1 d'octubre, de règim jurídic del sector públic.  
  
València, 3 de juliol de 2018.- El secretari de la Comissió d'Avaluació Ambiental: José del Valle Arocas.»  
  
  
  
«Informe ambiental i territorial estratègic  
Tràmit: avaluació ambiental de la modificació puntual núm.7 del PGOU  
Promotor: Ajuntament de Godella  
Autoritat substantiva: Comissió Territorial d'Urbanisme de València  
Localització: terme municipal de Godella (València)  
Expedient: 64 -13 € EAE  
  
La Comissió d'Avaluació Ambiental, en sessió realitzada el 28 de juny de 2018, va adoptar l'acord següent:  
  
Vista la proposta d'informe ambiental i territorial estratègic de la modificació puntual núm.7 de les normes urbanístiques del Pla general d'ordenació urbana (PGOU) de Godella, en els termes següents:  
  
En data 20 d'agost de 2013 ha tingut entrada en el Servei d'Avaluació Ambiental Estratègica de la Subdirecció General d'Avaluació Ambiental i Territorial, sol·licitud d'inici de l'avaluació ambiental i territorial estratègica de la modificació puntual núm.7 del PGOU de Godella (València), acompanyada d'esborrany del text refós de la modificació.  
  
  
1. Documentació aportada.  
El Servei Territorial d'Urbanisme de València en data 12 d'agost de 2013 remet a la Subdirecció General d'Avaluació Ambiental i Territorial text refós de la modificació puntual núm.7 del PGOU de Godella «per al seu informe per si es troba subjecte al procediment d'avaluació ambiental estratègica segons la Llei 9/2006, de 28 d'abril.»  
  
La documentació aportada consta d'un esborrany titulat «Text refós de la modificació puntual núm.7 del PGOU de Godella - Àrea no urbanitzable protegida», de data de redacció maig de 2013. La documentació es presenta únicament en format paper.  
En data 4 de novembre de 2013 es requereix l'Ajuntament perquè amplie el contingut de la documentació presentada. En data 15 de juliol de 2015 es rep en el Servei d'Avaluació Ambiental Estratègica còpia de la informació requerida, que consta d'un document titulat «Text refós de la modificació puntual núm.7 del PGOU de Godella - Àrea no urbanitzable protegida», de data de redacció novembre de 2014. La documentació es presenta únicament en format paper i a l'efecte de prosseguir amb la tramitació, s'assimila al document inicial estratègic regulat en l'article 50 de la Llei 5/2014, de 25 de juliol, d'ordenació del territori, urbanisme i paisatge (LOTUP).  
  
  
2. Model territorial vigent.  
2.1. Informació territorial. El municipi de Godella pertany a la comarca de l'Horta Nord, dista 5 quilòmetres de la ciutat de València. Comprén una superfície de 8,4 km², i la seua població, a 1 de gener de 2017, és de 13.031 habitants (segons INE). Aquest municipi limita per al nord-oest amb Bétera, a l'est amb Rocafort i València, al sud amb Burjassot i al sud-oest amb Paterna.  
L'autovia A7 travessa el nord del terme municipal; la carretera CV-31 divideix la zona residencial en dos àmbits, al sud de la via es localitza el nucli urbà i el seu eixample, al nord es localitza l'àrea d'urbanitzacions residencials disseminades. La séquia de Montcada, a l'est, estableix el límit del nucli urbà amb la zona d'horta protegida.  
El municipi de Godella s'integra l'Àrea funcional de València, el seu àmbit territorial és el de la cota 100 del territori. La part de terme municipal, denominada l'Horta, compresa entre la séquia de Montcada i els termes de Rocafort i València pertany al paisatge de rellevància regional PRR 37 Horta de València, i integrada dins de l'àmbit regulat per la Llei 5/2018, de 6 de març, de la Generalitat, de l'Horta de València.  
  
2.2. Planejament vigent. El planejament municipal vigent consisteix en un Pla general d'ordenació urbana (PGOU) aprovat definitivament per acord de la Comissió Territorial d'Urbanisme de València de 24 de juliol de 1990, publicat en el BOP número 45 del 2 de febrer de 1991. Aquest Pla no va ser avaluat ambientalment.  
  
  
  
3. Descripció de la proposta de modificació puntual  
3.1. Àmbit. La modificació puntual proposada afecta una de les dues zones qualificades en el vigent PGOU de Godella com a àrea no urbanitzable protegida, en concret la denominada l'Horta, situada a l'est de la séquia de Montcada, fins al límit amb els termes de Rocafort al nord, València a l'est i Burjassot al sud. La regulació específica del sòl no urbanitzable protegit s'estableix en el capítol 29 de les normes urbanístiques (NU) del PGOU de 1990.  
3.2. Antecedents. Segons la documentació presentada la modificació núm.7 del PGOU de Godella de regulació d'usos, parcel·lacions, obres i instal·lacions permeses en la zona de l'Horta, es va redactar al febrer de 2009 i es va sotmetre a informació pública per acord del Ple de l'Ajuntament de data 26 de febrer de 2009; en aquest tràmit es va presentar una al·legació que sol·licitava ampliar els usos permesos en la zona, en aquelles edificacions legalment implantades abans de l'aprovació del Pla general de 1990 (per a donar cobertura a les instal·lacions esportives del Col·legi Parroquial Sant Bartomeu); en la línia d'aquesta al·legació l'Ajuntament va decidir «donar cobertura als usos dotacionals públics que en l'actualitat s'han estat desenvolupant en les instal·lacions de l'antic escorxador municipal situat en la zona de l'Horta.»  
  
  
SNU Protegit del PGOU de Godella, zona Àmbits d'ús dotacional en SNU (imatges en annex)  
L'Horta àmbit de la modificació núm.7  
  
  
3.3. Justificació de la modificació puntual núm.7. Segons s'indica en la documentació aportada: «El motiu de la redacció d'aquesta modificació és el d'omplir un buit, ja que l'actual normativa no compta amb una regulació per als problemes del camp en general, ja que aquesta ha d'adaptar-se a les necessitats actuals i a la vida moderna.»  
3.4. Objecte de la modificació puntual núm.7. Segons la documentació aportada: «La modificació que es planteja té per objecte establir els preceptes normatius corresponents per a la regulació d'usos, parcel·lacions, obres i instal·lacions permeses en una de les dues zones qualificades pel PGOU com a àrea no urbanitzable protegida, això és, la zona denominada l'Horta (en la zona denominada el Bovalar es manté inalterat el règim urbanístic previst en el Pla general d'ordenació urbana aprovat en 1990). [?] s'amplien en aquesta modificació els usos permesos en la zona l'Horta en aquelles edificacions legalment implantades abans de l'entrada en vigor del Pla general de 1990 i als usos dotacionals públics que es desenvolupen en les instal·lacions de l'antic escorxador municipal de Godella [?].  
La introducció d'aquesta regulació normativa ha d'incardinar-se en les normes urbanístiques del Pla general, en el títol VIII, Normes específiques del sòl no urbanitzable amb l'adaptació del capítol 29. Àrea no urbanitzable protegida, mitjançant una nova redacció a tot el seu articulat (articles del 170 al 174, tots dos inclusivament).»  
  
Proposta de nova redacció del capítol 29, respecte a la redacció vigent:  
(en negre el text que es manté, en roig el text eliminat i en blau la nova redacció)  
  
CAPÍTOL 29. ÀREA NO URBANITZABLE PROTEGIDA  
PGOU - 1990 vigent Modificació puntual núm.7 proposada  
Article 170. Definició i delimitació Article 170. Definició i delimitació del sòl no urbanitzable protegit  
És l'àrea formada pel sòl no urbanitzable d'ús exclusivament agrícola per al qual, per motius econòmics o ecològics, s'estableix una normativa especial de protecció enfront de la urbanització, edificació o deterioració.  
  
  
Aquestes àrees estan representades gràficament en el plànol 1 d'aquest document, a escala 1:5.000, per a tot el terme de Godella.  
  
S'han inclòs en aquesta categoria dues àrees diferents: l'Horta, situada a l'est de la séquia de Montcada, fins al límit del terme amb Rocafort, València i Burjassot, i el Bovalar a l'est de la carretera de Bétera i fins al parc públic del Barranquet i el mateix Barranquet pel sud, el límit del terme amb Rocafort per l'oest, i la zona urbana de Santa Bàrbara pel nord. S'han inclòs en aquesta categoria dues àrees diferents: l'Horta, situada a l'est de la séquia de Montcada, fins al límit del terme amb Rocafort, València i Burjassot, i el Bovalar a l'est de la carretera de Bétera i fins al parc públic del Barranquet i el mateix Barranquet pel sud, el límit del terme amb Rocafort per l'oest, i la zona urbana de Santa Bàrbara pel nord.  
  
  
  
Atesa la tipologia del territori, la zona L'Horta es distingeix clarament de la zona el Bovalar en enquadrar-se la primera en una zona dins de l'ambient o unitat paisatgística de plana costanera, amb una fisiografia pràcticament plana (amb pendents sempre inferiors al 5 %) la qual correspon a la plana al·luvial de València. Es tracta d'una gran plana de depòsits quaternaris formats per sediments de rius i moviments de terres durant milions d'anys, la qual cosa li proporciona unes característiques especialment adequades per al cultiu amb unes excel·lents condicions de fertilitat que només es donen en ben poques zones semblants en tot Europa.  
  
Des del punt de vista paisatgístic és notable l'exclusivitat del paisatge de l'Horta, que no es repeteix a cap altre lloc del món i només es troba amb característiques semblants en molt pocs llocs. L'especial situació del municipi proporciona una visió privilegiada del paisatge en estar lleugerament elevat el nucli de la població sobre la zona d'horta, la qual cosa li confereix encara més valor.  
  
La conservació dels valors intrínsecs de la zona l'Horta han de proporcionar-la de manera directa els propietaris dels camps (els agricultors). L'Ajuntament ha de facilitar determinades actuacions que, sense perjudici de la conservació del paisatge, permeten als agricultors mantindre la seua activitat econòmica.  
  
  
PGOU - 1990 vigent Modificació puntual núm.7 proposada  
Article 171. Usos Article 171. Usos  
L'ús permés és exclusivament agrícola.  
  
Queden prohibits els usos restants, i en particular, els habitatges, permanents o no, els magatzems agrícoles, les activitats extractives i els moviments de terra estranys al normal desenvolupament de les activitats agrícoles. Ús global: l'agrícola.  
Usos permesos: els establits en l'article 174.  
Usos prohibits: Queden prohibits la resta d'usos i, en particular, els habitatges, permanents o no, les activitats de magatzem agrícola alienes a les de la mateixa explotació o la instal·lació de maquinària per a la seua manipulació, les activitats extractives i els moviments de terres estranys al normal desenvolupament de les activitats agrícoles, i qualssevol altres expressament prohibits per aquesta normativa i que no siguen objecte de regulació en l'art.173.  
No s'admetran construccions que, emparades en el concepte d'estar adscrites a la protecció de maquinària agrícola, configuren espais susceptibles de ser utilitzats per a la permanència de persones, per la qual cosa l'ajuntament podrà denegar o condicionar tota obra que, segons el parer de la corporació, puga interpretar-se com a tal. De la mateixa manera, es prohibeix expressament l'ús ramader, granja de producció animal o semblant.  
En cap concepte ni justificació es permetrà l'obertura de vies diferents de les exclusivament necessàries per al correcte aprofitament dels productes agrícoles (aquest apartat és el recollit en l'article 173 d) de les vigents NU de 1990).  
  
  
PGOU - 1990 vigent Modificació puntual núm.7 proposada  
Article 172. Parcel·lació Article 172. Parcel·lacions  
A l'efecte d'aplicació de l'article 161 del capítol 27 d'aquest títol, s'estableix una superfície de parcel·la mínima de 6 fanecades (5.000 m²).  
  
  
D'acord amb l'article esmentat, serà preceptiva la concessió de la llicència corresponent per a qualsevol agrupament o segregació de parcel·les.  
 En la zona de l'Horta únicament podran realitzar-se parcel·lacions que complisquen les determinacions fixades pel Decret 217/1999, de 9 de novembre, del Govern Valencià, pel qual es determina l'extensió de les unitats mínimes de cultiu, així com el que es preveu en l'article 230 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana.  
  
  
En la zona el Bovalar s'estableix una superfície de parcel·la mínima de 6 fanecades (5.000 m²).  
  
En ambdues zones serà preceptiva la concessió de la llicència corresponent per a qualsevol agrupació o segregació de parcel·les. Així com observar el que s'estableix en l'article 161 del capítol 27 d'aquest títol.  
  
  
«Article 161. Parcel·lacions  
Es prohibeixen les parcel·lacions urbanístiques d'acord amb el que preveuen els articles 94, 95 i 96 de la Llei del sòl i també les divisions i segregacions de terrenys que: a) Originen parcel·les de superfície inferior a les previstes en aquest Pla general o les establides per a activitats agràries per la legislació corresponent. [?]»  
  
  
3.5. Alternatives. En la documentació presentada no es plantegen alternatives a la redacció donada al capítol 29 de les NU del PGOU. Per això considerarem com:  
- Alternativa 0, el manteniment de les determinacions tal com estan recollides en les vigents NU del PGOU de 1990.  
- Alternativa 1, la proposada, en els termes en què és presentada per l'Ajuntament per a la seua avaluació ambiental, en la redacció de data novembre de 2014, i que és la recollida en l'apartat precedent.  
  
  
4. Consultes realitzades  
Per part d'aquesta direcció general, com a òrgan ambiental, i d'acord amb el que es disposa en l'article 51.1 de la LOTUP, la documentació presentada s'ha sotmés a consulta a les administracions següents perquè, si ho estimen oportú, formulen suggeriments:  
  
Data de consulta Data d'informe ADMINISTRACIÓ PÚBLICA CONSULTADA  
22.07.2015  
03.03.2016 09.02.2016  
29.05.3735 IVF d'Ordenació, Planificació i ATE.  
Servei d'Infraestructura Verda i Paisatge  
22.07.2015 29.07.1381 GFQ d'Ordenació, Planificació i ATE.  
Servei d'Ordenació del Territori  
22.07.2015 € Conselleria d'Agricultura, Medi Ambient, Canvi Climàtic  
i Desenvolupament Rural. Agricultura  
22.07.2015 26.04.2016 Servei Territorial d'Urbanisme de València  
  
  
Els informes rebuts es publiquen en la web www.agroambient.gva.es/eae on es podrà consultar el contingut integre d'aquests  
  
  
5. Identificació i valoració de possibles efectes sobre el medi ambient  
D'acord amb el que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, la submissió al procediment d'avaluació ambiental i territorial ordinari o simplificat, en funció de la certitud de la determinació de l'existència d'efectes significatius sobre el medi ambient, amb consulta prèvia a les administracions públiques afectades a què es refereixen els articles 48.d i 51.1 de la LOTUP.  
  
5.1. Infraestructura verda i paisatge. Segons estableix l'article 4 de la LOTUP, la infraestructura verda és el sistema territorial bàsic compost per àmbits de valor ambiental, cultural, agrícola i paisatgístic; les àrees crítiques del territori i els corredors ecològics i funcionals que connecten els àmbits anteriors. En la documentació presentada no s'identifica ni caracteritza la infraestructura verda del terme municipal.  
  
De conformitat amb el que s'estableix en l'art. 6 de la Llei 5/2014, LOTUP, el paisatge s'integrarà en totes les polítiques sectorials que incidisquen en aquest i, en concret, en la planificació territorial i urbanística, i actuarà com a criteri condicionant en la implantació d'usos, activitats i infraestructures, la gestió i conservació d'espais naturals i la conservació i valoració d'espais culturals.  
En data 9 de febrer de 2016, el Servei d'Infraestructura Verda i Paisatge informa, respecte a la modificació núm.7 del PGOU de Godella, en la seua redacció de maig de 2013:  
1r. Que va informar el 15 de novembre de 2013, a sol·licitud del STU, que es considerava innecessària la realització d'un estudi de paisatge per a la modificació.  
2n. Es va proposar que la normativa urbanística recollira la necessitat d'elaborar un estudi d'integració paisatgística que acompanyara la documentació de les actuacions posteriors.  
Respecte a la documentació de la modificació redactada al novembre de 2014, aquest servei informa, el 9 de febrer de 2016, que «considerant que els canvis introduïts no suposen una major incidència en el paisatge, es consideren complits els condicionants en la matèria que es van imposar anteriorment.»  
El 29 de maig de 2018 el Servei d'Infraestructura Verda i Paisatge informa ara, respecte a la incidència de la modificació proposada sobre la infraestructura verda i la seua compatibilitat amb les determinacions del Pla d'acció territorial d'ordenació i dinamització de l'Horta de València (PATODHV), la memòria ambiental complementària del qual ha sigut aprovada la Comissió d'Avaluació Ambiental en sessió del 31 de maig de 2018; el PATODHV es troba pendent d'aprovació definitiva.  
  
Respecte d'això s'informa que:  
«Examinada la nova regulació proposada, i d'acord amb la normativa del PATODH, i, en concret, amb allò que estableixen els articles 37 a 45, cal assenyalar que part de les noves determinacions proposades en la modificació núm.7 són incompatibles amb les del PATODHV. En concret, s'observa el següent:  
- Les parcel·lacions regulades en l'article 172 hauran d'estar supeditades també al que s'estableix en l'article 37.1 del PATODHV.  
- Els usos en edificacions existents previstos en l'article 174 són compatibles amb els establits en el PATODHV, encara que no així les condicions d'ampliació previstes.  
- L'ús habitatge prohibit en l'article 171 es considera compatible en el PATODHV, en habitatges i edificacions amb tipologia d'habitatge, legalment implantades a l'entrada en vigor del Pla d'acció territorial.  
  
- Les obres i instal·lacions permeses en l'article 173 són en general compatibles amb les regulades en els articles 38 i 39 del PATODHV, però les condicions urbanístiques - de parcel·la mínima, ocupació, alçària màxima, posició en la parcel·la, etc., difereixen de manera substancial de les establides en el PATODHV i impliquen un menor nivell de protecció que aquestes.  
Per això, cal considerar que la modificació núm.7 del PGOU de Godella, en els termes plantejats, és incompatible amb les determinacions normatives del Pla d'acció territorial d'ordenació i dinamització de l'Horta de València.»  
5.2. Risc d'Inundació. PATRICOVA. El Servei d'Ordenació del Territori en data 29 de gener de 2018 informa que analitzada la documentació relativa a l'actuació indicada i, tenint en compte les cartografies d'inundabilitat aplicables [cartografia del Pla d'acció territorial de caràcter sectorial sobre prevenció del risc d'inundació a la Comunitat Valenciana (PATRICOVA), cartografia de la Revisió del PATRICOVA i Sistema Nacional de Cartografia de Zones Inundables (publicada en la pàgina web del Ministeri d'Agricultura, Alimentació i Medi Ambient)], en virtut de l'article 15 de la normativa urbanística del PATRICOVA i de la directriu 65.d) del Decret 1/2011, de 13 de gener, del Consell, pel qual s'aprova l'Estratègia Territorial de la Comunitat Valenciana, s'informa que l'actuació proposada no està afectada per risc d'inundació.  
  
5.4. Urbanisme. El 26 d'abril de 2016, el Servei Territorial d'Urbanisme de València informa que una vegada analitzada la modificació puntual núm.7 de Godella «es considera que aquesta no sembla, des de la visió de les competències urbanístiques d'aquest servei, que haja de tindre efectes significatius sobre el medi ambient».  
5.5. Anàlisi i valoració.  
En la documentació presentada no es plantegen alternatives a la redacció donada al capítol 29 de les NU del PGOU. Per això considerarem com:  
5.5.1 Alternativa 0, el manteniment de les determinacions tal com estan recollides en les vigents NU del PGOU de 1990, en el capítol 29, articles 170 a 174.  
Aquests cinc articles regulen el règim d'usos dels dos àmbits de sòl no urbanitzable protegit de Godella: el Bovalar i l'Horta (art.170), estableixen com a ús exclusiu l'agrícola, amb la finalitat de protegir l'àmbit de transformacions que modifiquen el caràcter d'horta tradicional valenciana, es prohibeix qualsevol altre ús (art.171). S'estableix per a l'àmbit, en el seu conjunt, la superfície mínima de parcel·la en 5.000 m², és a dir 6 fanecades (art.172), i es possibilita l'execució d'instal·lacions necessàries per al desenvolupament de l'activitat agrícola amb concessió prèvia de llicència municipal (art.173 b). Així mateix, es prohibeix la tala d'arbres tant ornamentals com d'altres tipus, si bé en cas de ser necessària estarà subjecta a llicència municipal prèvia (art.173 c); es prohibeix l'obertura de vies en l'àmbit protegit que no siguen les estrictament necessàries per a l'explotació agrícola (art.173 d).  
Aquesta regulació, en els 28 anys de vigència del PGOU, s'ha manifestat adequada a les finalitats de protecció de l'horta: s'ha mantingut l'ús agrícola intensiu que la caracteritza, i amb això s'ha protegit el paisatge agrícola qualificat per l'Estratègia Territorial de la Comunitat Valenciana (ETCV) de rellevància regional, PRR-37 Horta de València. Així mateix ha contribuït a la protecció del patrimoni arbori municipal subjecte a algun nivell de protecció, establit en les fitxes (núm.99 a 102) del Catàleg del PGOU.  
El principal inconvenient d'aquesta alternativa, segons aprecia el promotor de la modificació, és el d'impossibilitar el desenvolupament de noves formes d'explotació agrícola com són aquelles que es duen a terme mitjançant cultius en hivernacle.  
5.5.2 Alternativa 1, és la proposada per la modificació puntual núm.7, en la seua redacció de data novembre de 2014.  
  
- Descripció. La modificació núm.7 del PGOU de Godella proposa una nova redacció per a la totalitat del capítol 29 de les NU del PGOU de 1990, articles del 170 al 174. En aquest capítol es regula el règim urbanístic aplicable al sòl classificat com no urbanitzable protegit, que comprén dos àmbits: el Bovalar (no inclòs en l'àmbit de la Llei de l'Horta) i l'Horta, desconnectats físicament per la conurbació entre el nucli urbà de Godella i el de Rocafort.  
  
En el nou text, per a l'àmbit del Bovalar es proposa:  
\* Mantindre un règim urbanístic similar al vigent:  
- parcel·la mínima de 5.000 m² (6 fanecades),  
- necessitat de llicència prèvia per a actes d'agrupació o segregació de parcel·les,  
- no es permet cap edificabilitat, les edificacions existents només podran realitzar obres de condicionament i consolidació sense augment de volum ni canvi d'ús.  
  
En el nou text, per a l'àmbit de l'Horta es proposa:  
\* Permetre l'ús agrícola en hivernacles i umbracles, regulant els paràmetres urbanístics necessaris per a aquestes instal·lacions, i per a les casetes de reg i d'eines.  
\* Permetre en edificacions o activitats implantades legalment abans de l'aprovació del PGOU-1990 la realització d'obres, sense superar el 25 % d'ocupació de la parcel·la. Si les edificacions són de titularitat pública, es podran destinar a l'ús Servei públic tal com es defineix en el mateix PGOU.  
\* Permetre en les edificacions existents anteriors a l'aprovació d'aquesta modificació, els usos:  
- agrícoles i de guarda d'animals relacionats amb el treball agrícola,  
- venda directa de productes agrícoles,  
- activitats didàctiques relacionades amb valors agrícoles i ambientals,  
- escolar.  
\* Regular la cessió del dret de superfície per a aconseguir la superfície de parcel·la mínima exigida o augmentar la superfície susceptible de ser coberta en una parcel·la.  
\* Per a regular les obres i instal·lacions permeses es proposen els paràmetres següents (quadre d'elaboració pròpia a partir de les dades del document de la modificació):  
  
  
- Anàlisi.  
Per a l'àmbit del Bovalar segons la proposta «es manté inalterat el règim urbanístic» vigent, no obstant això, en la nova redacció donada al capítol 29 s'inclou la regulació d'aquesta àrea, i es modifiquen les determinacions vigents:  
\* Es continua mantenint de forma explícita la superfície mínima de parcel·la de 5.000 m² i la necessitat de llicència prèvia per a actes d'agrupació o segregació de parcel·les (art.172). Es prohibeix tota edificabilitat (art.173).  
\* S'eliminen els apartats b) i c) del vigent article 173. Usos, amb la qual cosa queden sense regulació l'execució d'instal·lacions necessàries per a l'explotació agrícola i la prohibició de la tala d'arbres al Bovalar.  
  
Per a l'àmbit de l'Horta es realitza descripció i valoració de l'àrea (a.170) en contraposició a la del Bovalar; d'aquesta sembla inferir-se que la primera és partícip d'uns valors ambientals, paisatgístics i culturals molt superiors a la segona; no obstant això, el règim d'usos que es pretén implantar a l'Horta és més ampli, flexible i permissiu que al Bovalar, ja que:  
\* Amb l'adopció dels paràmetres proposats en la modificació, en cas de desenvolupament complet, es podria ocupar un terç de l'àmbit amb hivernacles.  
\* No es justifica la determinació de superfície de parcel·la mínima de 2.000 m².  
\* En la regulació de les condicions de cessió de dret de superfície no s'especifica requisit de contigüitat amb aquella que ha d'albergar la instal·lació de l'hivernacle; o si aquesta tècnica comprén també terrenys de l'àmbit del Bovalar.  
\* No s'estableixen normes o directrius per a la localització espacial dels hivernacles, ni per a l'àmbit global, ni per a l'àmbit específic de vora amb el sòl urbà residencial, materialitzat en aquest cas per la séquia de Montcada.  
\* Es regula la possibilitat d'ampliació de les edificacions i/o activitats legalment implantades a l'entrada en vigor del PGOU-1990. S'amplien les possibilitats de nous usos (activitats didàctiques, escolar, venda de productes agrícoles, guarda d'animals relacionats amb el treball agrícola), fins i tot en aquelles edificacions «existents en el moment d'aprovació d'aquesta modificació» i així es recull de forma literal en el nou text de l'article 174 de les NU.  
\* En la implantació d'hivernacles, casetes de reg i ferramentes, es fixen uns paràmetres que difereixen lleugerament dels proposats pel PATODHV, en tramitació:  
  
 Article 173 NU PATODHV  
Hivernacles i umbracles Sup. mín. parcel·la 2.000 m² 2.493 m²   
(3 fanecades)  
 Sup. màx. ocupada 30 % 20 %  
 Alçària màx. 5,5 m 5 m  
 Distància a parcel·la confrontant 3 - 5,5 m 100 m a esp. nat. / 50 m a patrimoni  
Casetes de reg Sup. màx. construïda 10 m² Superfície < 25 m²  
  
Si es requereix S > 25 m², es localitzarà en edificació existent.  
  
Superfície de parcel·la 4.155 m² (5Hg)  
  
Limiten amb camí o màx. 5 m, i almenys a 40 m de c/q una altra construcció  
  
 Alçària màx. 3 m   
 Sup. mín. parcel·la 2.000   
Casetes de ferramentes Sup. màx. 2 % de parcel·la o 60 m² màx   
 Alçària màx. 3 m / 4m excepcionalment   
 Sup. mín. parcel·la 2.000 m²   
  
  
- Valoració.  
El promotor fonamenta la conveniència de la tramitació de la modificació en la necessitat d'adaptar la regulació d'usos del sòl no urbanitzable de protecció agrícola a les necessitats actuals del camp; no s'entra a definir o informar sobre l'aparició de nous usos, tècniques o cultius en el terme municipal, que justifiquen la introducció de modificacions en la regulació vigent.  
Vist que la modificació persegueix com a finalitat la instal·lació d'hivernacles en l'àmbit concret de l'Horta de Godella, es proposen uns paràmetres urbanístics que legitimen aquestes actuacions sense justificar-los; no obstant això, aquests difereixen només lleugerament dels proposats en el PATODHV. El paràmetre que presenta major divergència és el que regula les ampliacions de les construccions existents: fins a un màxim del 25 % de la superfície de la parcel·la en la modificació, i un màxim del 20 %, per a usos terciaris, respecte a la superfície construïda, en el PATODHV.  
En la regulació de les condicions de cessió de dret de superfície no s'indica si s'exigeix a les finques requisit de contigüitat amb aquella que ha d'albergar la instal·lació de l'hivernacle; o si aquesta tècnica comprén també l'àmbit del Bovalar, aspecte que haurà de definir-se en la documentació definitiva de la modificació.  
  
- Conclusió.  
Valorada l'alternativa 1 atesa la documentació presentada, els informes emesos, i l'anàlisi realitzada, es considera que aquesta no presenta afeccions ambientals que la facen inviable; si bé, han d'ajustar-se els paràmetres urbanístics proposats per la modificació als establits en el Pla d'acció territorial d'ordenació i dinamització de l'Horta de València, d'acord amb l'informe del Servei d'Infraestructura Verda i Paisatge de 29 de maig de 2018.  
  
6. Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que es preveu en la legislació d'avaluació ambiental.  
  
7. Proposta d'acord  
Segons estableix l'article 51.2.b de la LOTUP, d'acord amb els criteris de l'annex VIII d'aquesta llei, la modificació puntual núm.7 de les normes urbanístiques del Pla general d'ordenació urbana de Godella, no influeix en altres plans o programes; no té incidència en el model territorial vigent en el municipi, no afecta elements del patrimoni natural, incideix sobre l'àmbit de sòl no urbanitzable protegit del municipi, i s'ha d'ajustar a les determinacions que sobre aquest estableix el Pla d'acció territorial d'ordenació i dinamització de l'Horta de València. Respecte al patrimoni cultural, s'analitzarà de forma particular, en cada cas, la seua possible afecció.  
Per això, tenint en consideració els informes emesos i l'avaluació realitzada, es pot concloure que el procediment d'avaluació ambiental simplificada és suficient per a determinar que la proposta de modificació puntual núm.7 de les normes urbanístiques del Pla general d'ordenació urbana de Godella, no presenta més efectes significatius sobre el medi ambient, en els termes proposats, que els exposats en l'informe de paisatge de 29 de maig de 2018; per la qual cosa, una vegada esmenades les consideracions realitzades en l'informe, podria ser objecte d'aprovació definitiva.  
D'acord amb el que s'ha exposat, es resol emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm.7 de les normes urbanístiques del Pla general d'ordenació urbana de Godella (València), d'acord amb els criteris de l'annex VIII de la LOTUP, per no tindre més efectes significatius sobre el medi ambient, que el referit en matèria de compliment del Pla d'acció territorial d'ordenació i dinamització de l'Horta de València, i correspon continuar la seua tramitació d'acord amb la seua normativa sectorial.  
  
Prèviament a la seua aprovació definitiva:  
1. Se sol·licitarà informe del Servei d'Infraestructura Verda i Paisatge, una vegada s'haja esmenat la documentació de la modificació en els termes exposats en l'informe de 29 de maig, d'aquest servei, i incorporant en la modificació les determinacions que, si escau, s'hi indiquen.  
  
2. Se sol·licitarà pronunciament de la conselleria competent en matèria de patrimoni cultural.  
  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'ha procedit a l'aprovació de la modificació puntual núm.7 de les normes urbanístiques del Pla general d'ordenació urbana de Godella (València) en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica.  
  
  
Òrgan competent  
La Comissió d'Avaluació Ambiental és l'òrgan competent per a emetre la declaració ambiental i territorial estratègica a què es refereix l'article 54.6 de la 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb el que es disposa en l'article 3.1 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat a l'efecte d'avaluació ambiental estratègica (plans i programes).  
A la vista del que s'ha exposat, la Comissió d'Avaluació Ambiental acorda emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm.7 de les normes urbanístiques del Pla general d'ordenació urbana de Godella, per considerar que no té efectes significatius en el medi ambient, amb el compliment de les determinacions que s'inclouen en l'informe esmentat.  
Notificar a les persones interessades que contra la present resolució, per no ser un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que es notifica perquè se'n prenga coneixement i als efectes oportuns.  
El que se certifica abans de l'aprovació de l'acta corresponent i a reserva dels termes precisos que se'n deriven, conformement ho autoritza l'article 18.2 de la Llei 40/2015, d'1 d'octubre, de règim jurídic del sector públic.  
  
València, 3 de juliol de 2018.- El secretari de la Comissió d'Avaluació Ambiental: José del Valle Arocas.»  
  
València, 10 de juliol de 2018.- El director general de Medi Natural i d'Avaluació Ambiental: Antoni Marzo i Pastor.